সমগ্র খেলোয়াড়ী জীবনে ১১ টেস্ট খেলার সুযোগ হয় তার। ৩০ ডিসেম্বর, ১৯১১ তারিখে টেস্ট অভিষেক ঘটে টাইগার স্মিথের। ১৯১১-১২ মৌসুমের অ্যাশেজ সফরের জন্য আশ্চর্যজনকভাবে মনোনীত হন। তবে, ফ্রাঙ্ক ফস্টারের সাথে স্মিথের সংযোগের দক্ষতার কারণে হার্বার্ট স্ট্রাডউইককে টেস্টের বাইরে অবস্থান করতে হয়েছিল। তিনি আট ক্যাচ নেন। এছাড়াও, ফস্টারের বলে একটি স্মরণীয় স্ট্যাম্পিং উপহার দেন। সিডনি বার্নসের স্পিন বোলিং মোকাবেলায় তার পূর্বে কিংবা পরবর্তী সময়ে আর কোন ক্রিকেটারকে দেখা যায়নি।

১৯১২ সালে দূর্বলমানের ত্রি-দেশীয় প্রতিযোগিতা অনুষ্ঠিত হয়। এতে তিনিও অংশগ্রহণ করেন। তবে, ১৯১১ ও ১৯১২ সালের ইংরেজ ক্রিকেটে আবহাওয়া বেশ ভেজা ছিল। কিন্তু, দুই ধরনের বলের গতিধারা লক্ষ্য করা যায়। এ সময়ে ওয়ারউইকশায়ার পয়েন্ট তালিকায় মাঝামাঝি অবস্থানে থাকে। তবে, স্মিথ ঠিকই তার ক্রীড়াশৈলীকে সামনের দিকে এগিয়ে নিয়ে যেতে থাকেন। ১৯১৩ সালে ব্যক্তিগত সেরা ৬৮ ক্যাচ গ্লাভস বন্দী করেন। ফলশ্রুতিতে দক্ষিণ আফ্রিকা সফরের জন্য দলের সদস্য হন। তবে, এক টেস্ট পরই হার্বার্ট স্ট্রাডউইকের কাছে স্থান বদল হয় তার। এরপর স্ট্রাডউইক ও আর্থার ডলফিনের কাছে তাকে হার মানতে হয় ও আর ইংল্যান্ড দলে খেলার সুযোগ হয়নি টাইগার স্মিথের।

বিশ্বযুদ্ধ পরবর্তী সময়কালে ওয়ারউইকশায়ারের প্রধান মেরুদণ্ড ছিলেন টাইগার স্মিথ। এ ধারা ১৯৩০ সাল পর্যন্ত বহমান ছিল। এ সময়ে তিনি যে শুধুমাত্র উইকেট-রক্ষণে ধারাবাহিকভাবে সফলতা পাচ্ছিলেন না তাই নয়, ব্যাটসম্যান হিসেবেও প্রভূতঃ ভূমিকা রাখতে থাকেন। ১৯২২ সালে ১,৩০৩ রান করেন এবং ১৯২৫ সালে ইনিংস প্রতি ৩১-এর অধিক গড়ে ১,৪৭৭ রান তুলেন। ঐ মৌসুমে সাসেক্সের বিপক্ষে ৩৯২ রানের মধ্যে অপরাজিত ১৩৯* রান তুলেছিলেন। দূর্ভাগ্যবশতঃ পরের বছর তার পরিবর্তে উইজডেন কর্তৃক বর্ষসেরা ক্রিকেটারের মর্যাদা পেয়েছিলেন জ্যাক হবস।

প্রারম্ভিক জীবন
দেহাবসান
আম্পায়ারিত্ব
আন্তর্জাতিক ক্রিকেট